钦定古今图书集成/明伦汇编/氏族典/第326卷 > 《廖用贤尚友录》 > 游雅
## 钦定古今图书集成/明伦汇编/氏族典/第326卷 > 《廖用贤尚友录》 > 游雅

按《魏书游雅传》：“雅字伯度，小名黄头，广平任人也。少
好学，有高才。世祖时，征拜中书博士、东宫内侍长，迁
著作郎。使刘义隆授散骑侍郎，赐爵广平子。稍迁太
子少傅，进爵为侯。出为散骑常侍、平南将军、东雍州
刺史。在任廉白，甚有惠政。征为秘书监，委以国史之
任。不勤著述，竟无所成。和平二年卒，谥曰宣侯。子僧”
奴袭。卒。子双凤袭。